CELEX: 52008PC0441
Language: el
Date: 2008-07-10
Title: Πρόταση Αποφασησ του Συμβουλίου για τη σύναψη της Συμφωνίας Οικονομικής Εταιρικής Σχέσης μεταξύ της Ευρωπαϊκής Κοινότητας και των κρατών μελών της, αφενός, και της Γκάνας, αφετέρου

Σημαντική ανακοίνωση νομικού περιεχομένου

|

52008PC0441

Πρόταση Αποφασησ του Συμβουλίου για τη σύναψη της Συμφωνίας Οικονομικής Εταιρικής Σχέσης μεταξύ της Ευρωπαϊκής Κοινότητας και των κρατών μελών της, αφενός, και της Γκάνας, αφετέρου  /* COM/2008/0441 τελικό - AVC 2008/0137 */  

	[pic] | ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ |Βρυξέλλες, 10.7.2008COM(2008) 441 τελικό2008/0137 (AVC)ΠρότασηΑΠΟΦΑΣΗΣ ΤΟΥ ΣΥΜΒΟΥΛΙΟΥγια τη σύναψη της Συμφωνίας Οικονομικής Εταιρικής Σχέσης μεταξύ της Ευρωπαϊκής Κοινότητας και των κρατών μελών της, αφενός, και της Γκάνας, αφετέρου(υποβληθείσα από την Επιτροπή)ΑΙΤΙΟΛΟΓΙΚΗ ΕΚΘΕΣΗΗ συνημμένη πρόταση συνιστά το νομικό μέσο για τη σύναψη Συμφωνίας Οικονομικής Εταιρικής Σχέσης (ΣΟΕΣ) μεταξύ της Ευρωπαϊκής Κοινότητας και των κρατών μελών της, αφενός, και της Γκάνας, αφετέρου: πρόταση απόφασης του Συμβουλίου για τη σύναψη ΣΟΕΣ.Όπως ανακοινώθηκε στο πλαίσιο της ανακοίνωσης προς το Συμβούλιο και το Ευρωπαϊκό Κοινοβούλιο, της 23ης Οκτωβρίου 2007, πραγματοποιήθηκαν διαπραγματεύσεις με τη Γκάνα για τη ΣΟΕΣ προκειμένου να αποφευχθεί η διατάραξη του εμπορίου μεταξύ της χώρας αυτής και της Κοινότητας μετά την 31η Δεκεμβρίου 2007, ημερομηνία κατά την οποία λήγουν οι εμπορικές διατάξεις που αναφέρονται στο παράρτημα V της συμφωνίας του Κοτονού καθώς και η απαλλαγή του ΠΟΕ που κάλυπτε τις εν λόγω διατάξεις, δεδομένου ότι εκκρεμεί η σύναψη ολοκληρωμένης ΣΟΕΣ με ολόκληρη την περιοχή της Δυτικής Αφρικής[1]. Μετά τη μονογράφηση της εν λόγω συμφωνίας στις 13 Δεκεμβρίου 2007 αντίστοιχα, η Γκάνα προστέθηκε στον κατάλογο των χωρών που επωφελούνται από το εμπορικό καθεστώς ΣΟΕΣ το οποίο προβλέπεται από τον κανονισμό (ΕΚ) αριθ. 1528/2007 του Συμβουλίου που εκδόθηκε στις 20 Δεκεμβρίου 2007. Ο κανονισμός αυτός προέβλεπε την εκ των προτέρων εφαρμογή του εμπορικού καθεστώτος ΣΟΕΣ. Μετά τη μονογράφηση της ΣΟΕΣ στις 7 Δεκεμβρίου 2007, στον εν λόγω κατάλογο προστέθηκε και η Ακτή Ελεφαντοστού. Από την 1η Ιανουαρίου 2008, όλες οι λοιπές χώρες της Δυτικής Αφρικής πλην της Νιγηρίας και του Πράσινου Ακρωτηρίου, ως Λιγότερο Ανεπτυγμένες Χώρες (ΛΑΧ), υπάγονται στην πρωτοβουλία ΕΒΑ (τα πάντα εκτός από όπλα) η οποία τους παρέχει αδασμολόγητη πρόσβαση και απουσία δασμολογικών ποσοστώσεων για όλα τα προϊόντα εκτός από τα όπλα. Την 1η Ιανουαρίου 2008 το Πράσινο Ακρωτήριο διαβαθμίστηκε στο καθεστώς χώρας που δεν ανήκει στις ΛΑΧ αλλά παραχωρήθηκε στη χώρα αυτή τριετής παράταση, στη διάρκεια της οποίας θα εξακολουθήσει να απολαμβάνει καθεστώς ΕΒΑ, όπως προβλέπεται στον κανονισμό (ΕΚ) αριθ. 980/2005, της 27ης Ιουνίου 2005, για την εφαρμογή συστήματος γενικευμένων δασμολογικών προτιμήσεων (ΓΔΠ). Παρόλο που δόθηκε δυνατότητα στη Νιγηρία, η οποία δεν είναι ΛΑΧ, να διαπραγματευτεί μια ΣΟΕΣ ισοδύναμη με τις ΣΟΕΣ για τις οποίες έγιναν διαπραγματεύσεις με την Ακτή Ελεφαντοστού και τη Γκάνα, η Νιγηρία αποφάσισε να μην προχωρήσει σε διαπραγμάτευση. Κατά συνέπεια, η χώρα αυτή υπόκειται στο κανονικό καθεστώς ΓΔΠ από την 1η Ιανουαρίου 2008.Η διαπραγμάτευση πλήρους ΣΟΕΣ με ολόκληρη την περιοχή της Δυτικής Αφρικής συνεχίζεται, σύμφωνα με τις οδηγίες διαπραγμάτευσης των ΣΟΕΣ με τα κράτη ΑΚΕ που εγκρίθηκαν από το Συμβούλιο στις 12 Ιουνίου 2002.Η ΣΟΕΣ περιλαμβάνει διατάξεις όσον αφορά τη διευκόλυνση των τελωνειακών διαδικασιών και των εμπορικών συναλλαγών, τους τεχνικούς φραγμούς στο εμπόριο, καθώς και τα υγειονομικά και φυτοϋγειονομικά μέτρα. Επίσης, ισχύουν διατάξεις για την αναπτυξιακή συνεργασία που καθορίζουν τομείς δράσεων προτεραιότητας για την εφαρμογή των ΣΟΕΣ. Κάθε μεμονωμένο ουσιαστικό κεφάλαιο της συμφωνίας περιλαμβάνει συγκεκριμένους τομείς συνεργασίας, ενώ μέσω μιας δήλωσης σχετικά με την αναπτυξιακή συνεργασία δημιουργείται σύνδεσμος με τη στρατηγική βοήθειας για το εμπόριο της ΕΕ και επισημαίνεται η πρόθεση της Επιτροπής και των κρατών μελών να συνεισφέρουν σε ταμείο περιφερειακής ανάπτυξης. Η συμφωνία προβλέπει, επίσης, τη συνέχιση των διαπραγματεύσεων σε περιφερειακό επίπεδο σχετικά με τις επενδύσεις, τις υπηρεσίες και τα θέματα που αφορούν το εμπόριο, ενώ προβλέπει ότι, μετά την έγκρισή της, η πλήρης περιφερειακή ΣΟΕΣ θα υπερισχύει της συμφωνίας.Μέχρις ότου η ΣΟΕΣ τεθεί σε ισχύ, η ΣΟΕΣ προβλέπει την προσωρινή εφαρμογή της συμφωνίας.-  Η Επιτροπή καλεί το Συμβούλιο-  να συνάψει τη ΣΟΕΣ εξ ονόματος της Κοινότητας.Το Ευρωπαϊκό Κοινοβούλιο θα κληθεί να δώσει τη σύμφωνη γνώμη του σχετικά με τη σύναψη της ΣΟΕΣ.Tα κράτη μέλη αποτελούν επίσης συμβαλλόμενα μέρη της συμφωνίας, η οποία πρέπει, συνεπώς, να εγκριθεί από αυτά σύμφωνα με τις εσωτερικές διαδικασίες τους.2008/0137 (AVC)ΠρότασηΑΠΟΦΑΣΗΣ ΤΟΥ ΣΥΜΒΟΥΛΙΟΥγια τη σύναψη της Συμφωνίας Οικονομικής Εταιρικής Σχέσης μεταξύ της Ευρωπαϊκής Κοινότητας και των κρατών μελών της, αφενός, και της Γκάνας, αφετέρουΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,Έχοντας υπόψη:τη συνθήκη για την ίδρυση της Ευρωπαϊκής Κοινότητας, και ιδίως τα άρθρα 133 και 181, σε συνδυασμό με το άρθρο 300 παράγραφος 3 δεύτερο εδάφιο,την πρόταση της Επιτροπής[2],τη σύμφωνη γνώμη του Ευρωπαϊκού Κοινοβουλίου[3],Εκτιμώντας τα ακόλουθα:(1) Στις 12 Ιουνίου 2002 το Συμβούλιο εξουσιοδότησε την Επιτροπή να ξεκινήσει διαπραγματεύσεις Συμφωνιών Οικονομικής Εταιρικής Σχέσης με χώρες ΑΚΕ.(2) Οι διαπραγματεύσεις Συμφωνίας Οικονομικής Εταιρικής Σχέσης (στο εξής «ΣΟΕΣ») με τη Γκάνα ολοκληρώθηκαν και η συμφωνία μονογραφήθηκε στις 13 Δεκεμβρίου 2007.(3) Η ΣΟΕΣ εφαρμόζεται προσωρινά από τις [...] μέχρις ότου τεθεί σε ισχύ.Η ΣΟΕΣ πρέπει να συναφθεί εξ ονόματος της Κοινότητας,ΑΠΟΦΑΣΙΖΕΙ:Άρθρο 1Η Συμφωνία Οικονομικής Εταιρικής Σχέσης μεταξύ της Γκάνας και της Ευρωπαϊκής Κοινότητας και των κρατών μελών της εγκρίνεται εξ ονόματος της Κοινότητας.Tο κείμενο της συμφωνίας επισυνάπτεται στην παρούσα απόφαση.Άρθρο 2Ο Πρόεδρος του Συμβουλίου, εξ ονόματος της Κοινότητας, προβαίνει στην κοινοποίηση που προβλέπεται στο άρθρο 75 της συμφωνίας.Βρυξέλλες, […]Για το ΣυμβούλιοΟ Πρόεδρος[…]ΝΟΜΟΘΕΤΙΚΟ ΔΗΜΟΣΙΟΝΟΜΙΚΟ ΔΕΛΤΙΟ ΓΙΑ ΠΡΟΤΑΣΕΙΣ ΠΟΥ ΕΧΟΥΝ ΔΗΜΟΣΙΟΝΟΜΙΚΕΣ ΕΠΙΠΤΩΣΕΙΣ ΟΙ ΟΠΟΙΕΣ ΠΕΡΙΟΡΙΖΟΝΤΑΙ ΑΠΟΚΛΕΙΣΤΙΚΑ ΣΤΑ ΕΣΟΔΑ1. ΟΝΟΜΑΣΙΑ ΤΗΣ ΠΡΟΤΑΣΗΣ:ΑΠΟΦΑΣΗ ΤΟΥ ΣΥΜΒΟΥΛΙΟΥ για σύναψη Συμφωνίας Οικονομικής Εταιρικής Σχέσης μεταξύ της Ευρωπαϊκής Κοινότητας και των κρατών μελών της, αφενός, και της Γκάνας, αφετέρου2. ΓΡΑΜΜΕΣ ΠΡΟΫΠΟΛΟΓΙΣΜΟΥ:Κεφάλαιο και άρθρο: 12/120Ποσό εγγεγραμμένο στον προϋπολογισμό για το εν λόγω οικονομικό έτος: 16.431.900.000 (προϋπολογισμός 2008)3. ΔΗΜΟΣΙΟΝΟΜΙΚΕΣ ΕΠΙΠΤΩΣΕΙΣ( Η πρόταση δεν έχει δημοσιονομικές επιπτώσεις( Πρόταση χωρίς δημοσιονομικές επιπτώσεις στις δαπάνες αλλά με δημοσιονομικές επιπτώσεις στα έσοδα – οι επιπτώσεις στα έσοδα είναι οι ακόλουθες:4. ΜΕΤΡΑ ΓΙΑ ΤΗΝ ΚΑΤΑΠΟΛΕΜΗΣΗ ΤΗΣ ΑΠΑΤΗΣΓια να προστατευθούν τα οικονομικά συμφέροντα των Κοινοτήτων από την απάτη και άλλες παρατυπίες, η Επιτροπή δύναται να διενεργεί επιτόπιους ελέγχους και επιθεωρήσεις σύμφωνα με το άρθρο 21 της Συμφωνίας Οικονομικής Εταιρικής Σχέσης. Αν κριθεί σκόπιμο, διενεργούνται έρευνες από την Ευρωπαϊκή Υπηρεσία Καταπολέμησης της Απάτης (OLAF), οι οποίες διέπονται από τον κανονισμό (ΕΚ) αριθ. 1073/1999 του Ευρωπαϊκού Κοινοβουλίου και του Συμβουλίου. Η Επιτροπή διενεργεί τακτικούς ελέγχους βάσει εγγράφων και επιτόπιους ελέγχους.5. ΑΛΛΕΣ ΠΑΡΑΤΗΡΗΣΕΙΣΌλοι οι εναπομένοντες τελωνειακοί δασμοί στα προϊόντα καταγωγής των περιφερειών ή κρατών ΑΚΕ που έχουν ολοκληρώσει διαπραγματεύσεις σχετικά με Συμφωνίες Οικονομικής Εταιρικής Σχέσης ή συμφωνίες που περιλαμβάνουν εμπορικές ρυθμίσεις συμβατές με τον ΠΟΕ καταργήθηκαν με την έγκριση του κανονισμού (ΕΚ) αριθ. 1528/2007 του Συμβουλίου. Συνεπώς, δεν υπάρχουν συμπληρωματικές δημοσιονομικές επιπτώσεις που συνδέονται με την παρούσα πρόταση.[1] Οι χώρες της περιοχής αυτής είναι το Μπενίν, η Μπουρκίνα Φάσο, η Ακτή Ελεφαντοστού, η Γουϊνέα Μπισάου, το Μάλι, ο Νίγηρας, η Σενεγάλη, το Τόγκο, το Πράσινο Ακρωτήριο, η Γκάμπια, η Γκάνα, η Γουϊνέα, η Λιβερία, η Νιγηρία, η Σιέρα Λεόνε και η Μαυριτανία.[2] ΕΕ C […] της […], σ. […].[3] ΕΕ C […] της […], σ. […].